กิจการร่วมค้า GULF-WHAUP เดินหน้า COD โครงการ NGD4 ลุยขายก๊าซฯ PTT-ลูกค้าในนิคมฯยาว 10 ปี
กิจการร่วมค้า GULF-WHAUP เดินหน้า COD โครงการ NGD4 ลุยขายก๊าซฯ PTT-ลูกค้าในนิคมฯยาว 10 ปี
กิจการร่วมค้า GULF-WHAUP เดินหน้า COD โครงการ NGD4 ลุยขายก๊าซฯ PTT-ลูกค้าในนิคมฯยาว 10 ปี
21 มิ.ย. 2562

บริษัท กัลฟ์ เอ็นเนอร์จี ดีเวลลอปเม้นท์ จำกัด (มหาชน) หรือ GULF และบริษัท ดับบลิวเอชเอ ยูทิลิตี้ส์ แอนด์ พาวเวอร์ จำกัด (มหาชน) หรือ WHAUP เปิดเผยว่า บริษัท ดับบลิวเอชเอ อีสเทิร์น ซีบอร์ด เอ็นจีดี4 จำกัด (NGD4) ซึ่งเป็นกิจการร่วมค้าที่ GULF และ WHAUP ถือหุ้นทางอ้อมผ่านบริษัท กัลฟ์ ดับบลิวเอชเอ เอ็มที จำหน่ายก๊าซธรรมชาติ จำกัด (Gulf WHA MT) ในสัดส่วนฝ่ายละ 35% และเป็นผู้ดำเนินโครงการจัดจำหน่ายก๊าซธรรมชาติทางท่อ (Natural Gas Distribution :NGD) ให้แก่ลูกค้าในนิคมอุตสาหกรรมดับบลิวเอชเออีสเทิร์นซีบอร์ด 4 ได้เปิดดำเนินการเชิงพาณิชย์แล้วตั้งแต่วันที่ 11 มิ.ย.62
ทั้งนี้ โครงการ NGD4 เป็นโครงการจัดจำหน่ายก๊าซธรรมชาติทางท่อโครงการที่ 2 ที่เปิดดำเนินการเชิงพาณิชย์ภายใต้กลุ่ม Gulf WHA MT มีความสามารรับ-จ่ายก๊าซธรรมชาติติดตั้งจำนวน 2,000,000 ล้านบีทียู/ปี โดยโครงการได้รับใบอนุญาตที่สำคัญ ได้แก่ ใบอนุญาตประกอบกิจการค้าปลีกก๊าซธรรมชาติผ่านระบบจำหน่ายก๊าซธรรมชาติ และใบอนุญาตประกอบกิจการระบบการขนส่งก๊าซธรรมชาติทางท่อ จากคณะกรรมการกากับกิจการพลังงาน (กกพ.) เรียบร้อยแล้ว
นอกจากนี้ได้มีการลงนามสัญญาซื้อขายก๊าซธรรมชาติกับ บริษัท ปตท. จำกัด (มหาชน) หรือ PTT และลงนามสัญญาซื้อขายก๊าซธรรมชาติกับลูกค้าในนิคมอุตสาหกรรมเป็นระยะเวลา 10 ปี ซึ่งสัญญาดังกล่าวจะสามารถต่ออายุได้ทุก ๆ 10 ปี